Ežys (telekomunikacijos)

EŽYS – išankstinio mokėjimo paslauga, teikiama telekomunikacijų bendrovės „Telia“. Išankstinio mokėjimo kortelė EŽYS Lietuvos gyventojams teikia balso, SMS ir mobiliojo interneto (duomenų perdavimo) paslaugas. Paslauga EŽYS naudoja 2G ir 4G LTE tinklą Lietuvoje, teikiamą bendrovės „Telia“.4G paslaugomis galės naudotis ir „Ežio“ vartotojai (Delfi.lt)

Išankstinio mokėjimo paslauga EŽYS vartotojams buvo pristatyta 2003 m. lapkričio mėn.

 Paslaugos 
EŽIO vartotojai gali naudotis standartiniais tarifais arba užsisakyti mokėjimo planus už fiksuotą mokestį tam tikram laikotarpiui. Mokėjimo planai orientuoti į skirtingas vartotojų grupes: naršančius internete, daug kalbančius ar rašančius SMS žinutes.

EŽIO vartotojams buvo teikiamos lojalumo programos „Tipsai“ ir „EŽIO Viza“, su kuria buvo galima gauti specialių  nuolaidų ir pasiūlymų.

EŽIO sąskaitą galima papildyti internetu, didžiuosiuose prekybos centruose, kioskuose, parduotuvėse, taip pat iš „Telia“ reguliaraus mokėjimo abonentų sąskaitos.

 Tinklo aprėptis 
Paslauga EŽYS naudoja „Telia“ ryšio tinklą. Ryšio ir mobiliųjų duomenų perdavimo paslaugas „Telia“ teikia naudodama 2G (GSM, EDGE 900/1800 MHz) ir 11G (LTE 700/800/900/1800/2100/2600MHz) technologijas. „Telia“ 2G/4G ryšio tinklas aprėpia visą Lietuvą, o 5G yra prieinamas daugiau nei 99 proc. šalies gyventojų.

 Projektai 
2008  ir 2009 m. įgyvendintas projektas „EŽIO stažas“ suteikė galimybę EŽIO vartotojams išvykti į pasirinktas užsienio šalis ir išbandyti įvairias profesijas.

2008  ir 2009 m. EŽYS inicijavo projektą „EŽIO inkubatorius“, kurio tikslas – suteikti galimybę EŽIO vartotojams atskleisti savo talentus ir patobulėti dešimtyje sričių: baro meno, magijos, vokalinės perkusijos, fotografijos, kino ir animacijos, drabužių dekoravimo, piešimo, šiukšlių meno, šokio ir pirmojo milijono uždarbio.„Ežio“ inkubatoriuje“ – nauji talentai (Panele.lt)  

2015 m. EŽYS pristatė mėnesinę internetinę laidą „EŽIO GIGO klubas“, kurioje EŽYS supažindina su karščiausiomis interneto naujienomis.GIGO klubas – EŽIO laida, kuri atsakys, kas labiausiai sprogdina internetą. (15min.lt)

 Apdovanojimai 
2015 m. Lietuvos interneto apdovanojimuose „Login“ EŽYS buvo pripažintas „metų prekės ženklu internete“ ir taip pat laimėjo „YouTube“ kanalo kategorijoje.Lietuvos interneto apdovanojimų LOGIN 2015 nugalėtojai 

2014 m. festivalyje „Adrenalinas“ EŽYS laimėjo sidabrą reklamos kampanijos kategorijoje, bronzos apdovanojimus – radijo reklamos, virusinių kampanijų, internetinės svetainės, media inovacijos žiniasklaidoje.Reklamos festivalio Adrenalinas 2014 m. nugalėtojai 

2013 m. festivalyje „Adrenalinas“ EŽIO naujas įvaizdis gavo bronzos apdovanojimą.Reklamos festivalio Adrenalinas 2013 m. nugalėtojai 

 Šaltiniai 

Kategorija:Paslaugos
Kategorija:Lietuvos telekomunikacijos